I den 15. serierunden ventet Strømsgodset på bortebane, og allerede etter to minutter stanget Kristjan Örn Sigurdsson inn 0-1. Gjennom hele første omgang var Brann det førende laget, og hadde tendenser til meget godt veggspill. Det var likevel ikke før åtte minutter etter pause at Thorstein Helstad scoret kampens andre mål, før han puttet på to til og lagde sitt andre hat-trick på rad. På stillingen 0-4 hjalp det da lite at Strømsgodsets Thomas Finstad puttet to trøstemål på slutten slik at stillingen ble 2-4.